Legal Document

Category: 31

Text:
31. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 362 της 8/21 Μαΐου 1974 (ΦΕΚ Α΄ 139) Περί αποφαινομένων οργάνων επί εκτελέσεως έργων αρμοδιότητος Οργανισμού Λιμένος Θεσσαλονίκης (Ο.Λ.Θ.). Έχοντες υπ’ όψει: 1.Τας διατάξεις: α)Της παρ. 2 του άρθρ.20 του Ν.Δ. 1266/72 «περί εκτελέσεως των Δημοσίων Έργων». (Αντί για τη σελ. 310,13(δ) Σελ. 310,13(ε) Τεύχος 1371 Σελ. 59 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.29-31 β)Του Ν.Δ. 175/73 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων Νομοθεσίας» (ΦΕΚ 2/1974 τεύχ. Α΄). 2.Την υπ’ αριθ. 1333/19.1.74 απόφασιν του Πρωθυπουργού  «περί   καθορισμού  αρμοδιοτήτων   του Υπουργού παρά τω Πρωθυπουργώ» (ΦΕΚ 51/1974 τεύχ. Β΄). 3.Την υπ’ αριθ. 11/17.8.73 γνωμοδότησιν του Συμβουλίου Δημοσίων Έργων. 4.Την υπ’ αριθ. 133/1974 γνωμοδότησιν του Συμβουλίου της Επικρατείας, προτάσει των Ημετέρων παρά τω Πρωθυπουργώ, Δημοσίων Έργων και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Τα κατά τας διατάξεις του Ν.Δ. 1266/1972 «περί εκτελέσεως των Δημοσίων Έργων και των εις εκτέλεσιν αυτού εκδιδομένων Π.Δ/των, αποφαινόμενα όργανα επί έργων αρμοδιότητος του Νομικού Προσώπου Δημοσίου Δικαίου υπό την επωνυμίαν Οργανισμός Λιμένος Θεσσαλονίκης (Ο.Λ.Θ.) είναι τα αρμόδια όργανα Διοικήσεως του Ο.Λ.Θ. κατά τας οργανικάς περί του Νομικού τούτου προσώπου διατάξεις, τας περί διοικητικής αποκεντρώσεως τοιαύτας, ως κατά τα δια των επομένων άρθρων του παρόντος οριζόμενα. Άρθρ.2.-1.Διευθύνουσα τα έργα Υπηρεσία ορίζεται η Τεχνική Υπηρεσία του Ο.Λ.Θ. 2.Ως ιεραρχικώς Προϊσταμένη Αρχή ορίζονται τα όργανα Διοικήσεως του Ο.Λ.Θ. 3.Ως επιβλέποντες ορίζονται τεχνικοί υπάλληλοι του Ο.Λ.Θ. 4.Τεχνικά Συμβούλια είναι τα παρά ταις Υπηρεσίαις του Υπουργείου Δημοσίων Έργων τοιαύτα κατά περίπτωσιν. Άρθρ.3.-Αι υπό των κειμένων διατάξεων προβλεπόμεναι παρεκκλίσεις από των περί εκτελέσεως των Δημοσίων Έργων διατάξεων εγκρίνονται υπό του Υπουργού Δημοσίων Έργων ή των οργάνων εις α μετεβιβάσθη υπ’ αυτού η τοιαύτη αρμοδιότης κατά τας περί διοικητικής αποκεντρώσεως διατάξεις. Σελ. 310,14(ε) Τεύχος 1371 Σελ. 60